Berlingske Tidende, 1829-05-29
Christiania, den 18de Mai. Om nogle Politie=Uordener, som igaar have fundet Sted her, har Politiemmesteren til Justits= og Politie=Departementet indsendt sin Rapport, der igjen af Departementet er bragt til offentlig Kundskab, med Tilføiende, at de strengeste Undersøgelser om det Passerede ere anordnede, og at Resultatet deraf i sin Tid skal vorde bragt til offentlig Kundskab. Man seer heraf, at Politiet, foranlediget af de for flere Dage siden i Omløb værende Rygter om, at endeel af Studenterne vilde høitideligholde Dagen den 17de Mai, og at Dampskibet Constitutionen ved sin Ankomst hertivilde blive hilset paa en extraordinair Maade, og deraf, at de to foregaaende Nætter fandtes Sedler paa Gaderne, hvorpaa sto skrevet 17de Mai, samt at 17de Mai fandtes skrevet paa adskillige Porte og Gadehjørner, besluttede at antage som overordentlig Asistence for benævnte Dag henved Ho af Byens agtværdige og sindige Borgere, der ligesom forrige Aars 17de Mai velvilligen tilbøde sig i paakommende Tilfælde at være Politien behielpelige i at overholde Orden og Rolighed. Jntet Usædvanligt indtraf for Dampskibets Ankomst Kl. 6 1/2, men da indfandt sig et noget større end sædvanligt Antal Mennesker paa Bryggerne; og fra Toldbodbryggen og et derved liggende Fartøi blev Dampskibet hilset med flere Gange gjentaget Hurra hvorpaa, under Anførsel af endeel Studenter, der havde taget Plads paa det ved Toldbodbryggen liggende Fartøi, Nationalsan, gen af Bjerregaard blev afsjungen, og derpaa Sangene "Hvor herligt er mit Fødeland, a." og "For Norge, Kæmpers Føde, land a., Alt under gientaget Hurra og Klappen i Hænderne. Efter 3/4 Times Forløb forlod den største Deel af Folkemassen, og tilsyneladende med nogle Studenter i Spidsen, Bryggen, og trak under Hurra opad den til Universitets-Gaarden og den Nærheden deraf liggende Gaard, hvori Studenter-Samfundet har sit Locale. Under Sangen og Hurra=Raabet paa Bryggen blev fra Politiets Side Jntet foretaget, men da Toget satte sig i Bevægelse opad Byen, søgte Politiet at forhindre dette, men uden Nytte. Efterat den sidstnævnte Forsamling havde gjort Holdt ved Studenter=Samfundets Locale, anvendte Politiet alt Muligt, for at formaae Folkemængden til at adskilles; men dette havde ikke synderlig Virkning. Efter omtrent 1 1/2 Times Forløb forlod Forsamlinger sidstnævnte Sted og begav sig til Torvet, hvor den da blev betydeligen forøget, og udgjorde da mindst 2000 Mennesker. Her indfandt Politiemesteren og hans Adjutant sig til Hest, og gjentog de Advarsler og Formaninger, som forhen vare anvendte men med ligesaa liden Nytte. Politiet forhindrede imidlertid her adskillige Udbrud af Sang og Hurra og de dermed forbundne Bevægelser, og nogle af Ophavsmændene vilde have været arresterede, om ikke Mængden, ved at slutte sig saa tæt til vedkommende Politie=Officianter, havde forhindret det men endelig udbrød et Hurraraab, hvorpaa en stor Mængde Mennesker satte sig i Bevægelse igjennem Byen og efter fuldende Tog atter indfandt sig paa Torvet. Da Politiemesteren Kl. 10 havde anmeldt for Stiftet, at det ikke stod i hans Magt, at tilbagevinde den offentlige Rolighed, indfandt Magistraten sig paa Torvet og efter at have høit og tydeligt oplæst Grundlovens byde §. og 3de Gange de vedkommende Artikler af Landsloven, befalede han i Kongens og Lovens Navn enhver Tilstædeværende strax at begive sig bort fra Forsamlingen. Efterat dette var skeet, betydede Politiemmesteren Mængden, at han nu ved physisk Magt maatte adsplitte Forsamlingen, men den blev staaende urokkelige og vedblev af og til at raabe Hurra. Kl. 11 rykkede en Detaschement ridende Jægere og et Compagnie Fodjægere og under Commandantens Anførsel. Commandanten tiltalte Folke og betydede det, hvad der vilde skee, hvis ikke Magistratens befaling nu øieblikkelig blev efterkommen; men, da heller ikke dette virkede, rykkede Militairet frem og ved forskjellige Bevægelser adsplittede Folkemængden, som fordreven fra et Sted, samlede sig paany paa et andet Sted, og vedblev baade at pibe og raabe Hurra. Kl. omtrent 12 1/2 var Mængden forsvunden, saa at Militairet blev inddraget, paa smaae Patrouiller nær der vedbleve indtil længere hen paa Morgenen. - Politiemmesteren bemærker, at ingen Trudsler i mindste Maade yttredes imod Nogen under den hele Tildragelse, og antager derfor, at Nysgierrighed har holdt Mængden samlet, med Tilføiende, at det ikke er han bekjendt, at Nogen er kommen til Skade af Betydenhed.